Den store opmærksomhed på den døde hval i Blokhus har formentlig været med til at redde livet på en Lunde, eller det der ofte kaldes en søpapegøje. Fuglen blev fundet af nogle hval-turister ikke langt fra hvor finhvalen strandede. Søpapegøjen var noget forkommet, men den er langsomt kommet i bedring, oplyser Kristian Mosgaard. Søpapegøjen blev afleveret til Farstup Vildtplejestation, hvor den har fået god pleje de sidste par dage. Udover en varmelampe er den blevet fodret med pincet af Kristian, der er med til at drive vildtplejestationen. Fuglen er normal på nordligere breddegrader som Færøerne, Island og Nordnorge, men ses ikke ofte i Danmark. Målet for søpapegøjen er at den forbedrer sig så meget, at den kan blive sluppet fri igen. Den bliver sluppet fri i Danmark, hvorefter den selv skal finde hjem til de breddegrader, hvor den hører hjemme.

Opsummering:
Farstrup vildtpleje fik for to dage siden en ny gæst. Det var en levende, men noget forkommen søpapegøje.